হাসপাতালে দালাল চক্র! গ্রেফতার ২

ওয়েব ডেস্ক : হাসপাতালের ভিতরেই চালানো হচ্ছে দালাল চক্র (Broker circle)। সেই অভিযোগে কলকাতার (Kolkata) দুই হাসপাতাল থেকে দু’জনকে গ্রেফতার করল পুলিশ। জানা যাচ্ছে, অভিযুক্তদের হেফাজতে নিয়ে পুলিশ জিজ্ঞাসাবাদ করবে। পাশপাশি গোটা ঘটনার তদন্ত চালানো হচ্ছে।

জানা গিয়েছে, কলকাতা এসএসকেএম (SSKM) ও মেডিক্যাল কলেজ হাসপাতালে (Medical College Hospital) দালাল চক্র চালানোর অভিযোগ ওঠে দুই অভিযুক্তের বিরুদ্ধে। এর পরেই শুক্রবার রাতে পুলিশের তরফে ওই দুই হাসপাতালে অভিযান চালানো হয় বলে খবর। তার পরেই ওই দুই অভিযুক্তকে গ্রেফতার করা হয়।

আরও খবর : দিল্লিতে দূষণের প্রভাব চরম, স্কুলে আউটডোর কার্যক্রম বন্ধের নির্দেশ

পুলিশ সূত্রে খবর, ওই দুই অভিযুক্তের নাম গোলাম রসুল (৪৫) ও সচিন রাউত (২৮)। এদের মধ্যে গোলামের বাড়ি বীরভূমের মারগ্রাম থানার শিলাগ্রামে। অন্যদিকে সচিনের বাড়ি কলকাতার (Kolkata) ললিত ব্যানার্জী স্ট্রিটে। ওই দুই হাসপাতালে কীভাবে অভিযুক্তরা দালাল চক্র চালাত, তা খতিয়ে দেখছে পুলিশ। সূত্রের খবর, গোলামকে এসএসকেএম ও সচিনকে কলকাতা মেডিক্যাল কলেজ থেকে গ্রেফতার করে পুলিশ (Police)।

এক তদন্তকারী জানিয়েছেন, দুই অভিযুক্তকে হেফাজতে নিয়ে গোটা ঘটনার তদন্ত করা হবে। কীভাবে ও আর কারা এই দালাল চক্রের (Broker circle) সঙ্গে যুক্ত, তা অভিযুক্তদের জিজ্ঞাসাবাদ করে জানার চেষ্টা চালাবে পুলিশ। এর আগেও এসএসকেএস হাসপাতালে দালাল চক্র চালানোর অভিযোগে বেশ কয়েকজনকে গ্রেফতরা হয়েছে পুলিশের তরফে।