উল্টে গেল যাত্রী বোঝাই বাস! আহত বহু

ওয়েব ডেস্ক : ভয়াবহ দুর্ঘটনা পশ্চিম মেদিনীপুরে (West Midnapore)। উল্টে গেল যাত্রী বোঝাই বাস। ঘটনায় জখম অন্তত ৫। তাঁদেরকে উদ্ধার করে নিয়ে যাওয়া হয়েছে হাসপাতালে। তবে সূত্রের খবর, এই ঘটনায় আহত হয়েছেন আরও অনেকে। তবে কতজন আহত হয়েছেন, সে বিষয়ে কিছু জানা যায়নি। এই ঘটনার ইতিমধ্যে তদন্ত শুরু করে দিয়েছে পুলিশ (Police)।

জানা গিয়েছে, এই দুর্ঘটনাটি ঘটেছে শালবনির ভাদুতলা-লালগড় রাজ্য সড়কের ভারমোড় এলাকায়। সকাল ১০টা নাগাদ ঘটে এই দুর্ঘটনা। যাত্রীবোঝাই বাসটি মেদিনীপুর থেকে যাচ্ছিল লালগড়ের দিকে। অভিযোগ, বেহাল রাস্তার কারণে সেটি নিয়ন্ত্রণ হারিয়ে উল্টে যায়। জানা গিয়েছে, সেই সময় বাসে ছিলেন অন্তত ৪০ থেকে ৪৫ জন যাত্রী।

আরও খবর : শীতের পরশ গায়ে মেখে মেসি উন্মাদনায় তিলোত্তমা

জানা গিয়েছে, দুর্ঘটনার পর প্রথমে স্থানীয়রা সাহায্যে এগিয়ে আসেন। এর পরেই খবর দেওয়া হয় পুলিশের কাছে। তার পরেই পুলিশ (Police) দ্রুত পৌঁছয় ঘটনাস্থলে। এর পরেই আহতদের উদ্ধার করে নিয়ে যাওয়া হয় হাসপাতালে (Hospital)। এই ঘটনা নিয়ে পুলিশেরও প্রাথমিক অনুমান, রাস্তা খারাপ হওয়ার কারণে নিয়ন্ত্রণ হারায় চালক। সেই কারণে উল্টে যায় বাসটি।

স্থানীয়দের অভিযোগ, দীর্ঘদিন ধরেই বেহাল অবস্থা ভাদুতলা-লালগড় রাজ্য সড়কের। বহু দিন ধরে এই রাস্তা সংস্কারের দাবি সরব হন সাধারণ মানুষ। কিন্তু প্রশাসন কোনও ব্যবস্থা নেয়নি বলে অভিযোগ। কিন্তু তার পরেই ওই রাস্তায় ঘটে গেল বড় দুর্ঘটনা।