ভালো আছেন পোপ

ওয়েব ডেস্ক: আগের চেয়ে ভালো রয়েছেন পোপ ফ্রান্সিস (Pope Francis)। রবিবার রাতে ভালো ঘুম হয়েছে। স্বাভাবিক খাবার খাচ্ছেন। ভ্যাটিকানের (Vatican) তরফে বিবৃতি দিয়ে সোমবার এই তথ্য জানানো হয়েছে। গুরুতর অসুস্থ হয়ে হাসপাতালে ভর্তি থাকলেও ৮৮ বছরের পোপের রসবোধ অবাক করছে সবাইকে। রোমের জেমেলি হাসপাতালে গত ১৪ ফেব্রুয়ারি থেকে ভর্তি রয়েছেন তিন। নিউমোনিয়া (Pneumonia) ও কিডনি ফেলিওর সংক্রান্ত অসুস্থতা নিয়ে হাসপাতালে ভর্তি তিনি। শনিবার তাঁকে অতিরিক্ত অক্সিজেন দিতে হয়। গত শুক্রবারই ডাক্তারেরা জানিয়েছিলেন তিনি বিপন্মুক্ত নন। পরে আরও এক সপ্তাহ তাঁকে হাসপাতালে থাকতে হবে।

জেমেলি হাসপাতালের মেডিসিনের হেড সের্গিও আলফিয়েরি জানিয়েছেন, সম্পূর্ণ সুস্থ না হওয়া পর্যন্ত তাঁকে ছাড়া হবে না। কারণ তিনি বাড়ি গেলেই ফের কাজ করতে শুরু করবেন। পোপ হাল ছাড়ার মানুষ নন। গত সেপ্টেম্বরে পোপ ১২ দিনে এশিয়া সফরে এসেছিলেন।

আরও পড়ুন: রাতারাতি ছাঁটাই! ট্রাম্পের সিদ্ধান্তে চাকরি গেল ১,৬০০ মার্কিনির