নিপা ভাইরাসে আক্রান্ত আরও ১, জানুন এই ভিডিয়োয়

ওয়েবডেস্ক- নিপা ভাইরাসে (Nipah virus) আক্রান্ত আরও ১। তাকে বারাসতের ওই বেসরকারি হাসপাতালে ভর্তি করা হয়েছে।

ইতিমধ্যেই দুজন এই ভাইরাসে আক্রান্ত হয়ে হাসপাতালে ভর্তি। এরা দুজনেই পেশায় নার্স। জ্বর নিয়েই ডিউটি করেছিলেন বলে খবর। এই দুই নার্সের অবস্থায় আশঙ্কাজনক। এর মধ্যে একজন কাটোয়ার ও অপরজন পূর্বে মেদিনীপুরের। বারাসতে একটি বেসরকারি হাসপাতালে কর্মরত ছিলেন তাঁরা। উপসর্গ আসার পর পরীক্ষাগারে নমুনা সংগ্রহের পর জানা যায় দুজনেই এই ভাইরাসে আক্রান্ত। কাটোয়ার নার্স কোমায় রয়েছেন বলে জানা গেছে, অপরদিকে পূর্ব মেদিনীপুরের নার্স ভেন্টিলেশনে আছেন।  তার মধ্যেই ফের আরও একজনের নিপা ভাইরাসে আক্রান্ত হওয়ার খবর পাওয়া গেল।

নবান্নে (Nabanna) নিপা ভাইরাস (Nipah virus) নিয়ে জরুরি বৈঠক (Emergency Meeting) হয়েছে। বিশেষজ্ঞ চিকিৎসকদের নিয়ে বৈঠক বলে খবর। বৈঠকে নিপার রোধ প্রতিরোধের আরও কী কী পদক্ষেপ গ্রহণ করা যায় সেই নিয়ে  বৈঠক। বিশেষজ্ঞ চিকিৎসকদের নিয়ে আলোচনা।  বৈঠকে মুখ্যসচিব, স্বাস্থ্যসচিব সহ স্বাস্থ্য দফতরের আধিকারিকরা ছিলেন । অযথা আতঙ্কিত না হওয়ার পরামর্শ।

এদিকে নিপা মোকাবিলায় মুখ্যমন্ত্রী মমতা বন্দ্যোপাধ্যায়কে ফোন করে পাশে থাকার আশ্বাস দিয়েছেন কেন্দ্রীয় স্বাস্থ্যমন্ত্রী জেপি নাড্ডা। কেন্দ্র ও রাজ্য একযোগে মোকাবিলা করবে বলে জানিয়েছেন নাড্ডা। কেন্দ্রীয় স্বাস্থ্য মন্ত্রকের তরফে নিপা মোকাবিলায় বিশেষজ্ঞদের একটি তালিকা রাজ্যে পাঠানো হয়েছে।

সেই তালিকায় রয়েছেন মোট পাঁচ জন বিশেষজ্ঞ চিকিৎসক। তাদের মধ্যে আছেন তাঁদের মধ্যে কল্যাণী এইমস (AIIMS Kalyani) এবং ভুবনেশ্বর এইমসের (Bhubaneswar AIIMS) বিশেষজ্ঞ চিকিৎসকেরা। সংশ্লিষ্ট সমস্ত বিষয় ছাড়াও নমুনা সংগ্রহ, বৃদ্ধি ছাড়াও চিকিৎসা সংক্রান্ত প্রোটোকল তৈরির কাজ শুরু করে দিয়েছে কেন্দ্র।

আরও পড়ুন-  নিপা ভাইরাস নিয়ে নবান্নে জরুরি বৈঠক, কী কী সিদ্ধান্ত, দেখুন বিগ আপডেট

সোমবারের পর মঙ্গলবারও নবান্নে একটি উচ্চ পর্যায়ের বৈঠক হয়। সেখানে বিশেষজ্ঞ চিকিৎসকেরা উপস্থিত ছিলেন। নিপা সংক্রমণ রোধে কী কী অতিরিক্ত পদক্ষেপ নেওয়া যেতে পারে, তা নিয়ে বিস্তারিত আলোচনা হয়। বিশেষজ্ঞদের পরামর্শ শুনেই পরবর্তী পদক্ষেপ নির্ধারণ হবে। তবে বৈঠকে স্পষ্ট করা হয়েছে অযথা আতঙ্কিত হওয়ার কোনও কারণ নেই। পরিস্থিতির দিকে নজর রাখা হচ্ছে।