ব্রেন স্ট্রোকে আক্রান্ত অগ্নিমিত্রা! কেমন আছেন তিনি?

ওয়েব ডেস্ক : ব্রেন স্ট্রোকে (Brain Stroke) আক্রান্ত হলেন বিজেপি বিধায়ক অগ্নিমিত্রা পাল (Agnimitra Paul)। তাঁকে ভর্তি করা হয়েছে হাসপাতালে। সূত্রের খবর, বিজেপি বিধায়কের মাইল্ড ব্রেন স্ট্রোক ধড়া পড়েছে। তবে আপাতত তিনি বিপদমুক্ত রয়েছেন বলে জানাচ্ছেন চিকিৎসকরা। আপাতত তাঁকে পর্যবেক্ষণে রাখা হয়েছে বলে খবর।

সূত্রের খবর, বৃহস্পতিবার রাতে অসুস্থ হয়ে পড়েছিলেন অগ্নিমিত্রা (Agnimitra Paul)। এর পর তাকে বেসরকারি হাসপাতালে নিয়ে আসা হয়। তার পরেই সিটিস্ক্যান করা হয় বিজিপি বিধায়কের। তাতেই মাইল্ড ব্রেন স্ট্রোক ধরা পড়েছে। আপাতত তা গুরুতর না হলেও, তাঁকে আগামী তিনদিন নিজেদের পর্যবেক্ষণে রাখার সিদ্ধান্ত নিয়েছেন চিকিৎসকরা।

আরও খবর : বিধায়কদের পারফরম্যান্স নিয়ে প্রশ্ন, বড় নির্দেশ দিল BJP-র হাইকমান্ড

জানা যাচ্ছে, বিজেপি বিধায়ক একজন নিউরোমেডিসিন চিকিৎসকের পর্যবেক্ষণে রয়েছেন। সূত্রের খবর, অগ্নিমিত্রার শারীরিক পরিস্থিতি আপাতত স্থিতিশীল রয়েছে। চিকিৎসকরা জানিয়েছেন, স্নায়ুর উপর অত্য়াধিক চাপের কারণেই বিজেপি বিধায়কের মাইল্ড ব্রেন স্ট্রোক হয়েছে। তবে এখনই ঝুঁকির কিছু নেই বলে জানানো হয়েছে।

আপাতত ওষুধের মাধ্যমে সমস্যার সমাধান হয়ে য়াবে বলে জানাচ্ছেন চিকিৎসকরা। তবে তাঁকে আপাতত নিবিড় পর্যবেক্ষণে রাখা হবে। জানা যাচ্ছে, বিজেপি বিধায়ককে আপাতত ক্রিটিক্যাল বেডে রাখা হয়েছে। প্রসঙ্গত, এই হাসপাতালেই সম্প্রতি বুখে সংক্রমণ ভর্তি হয়েছিলেন অগ্নিমিত্রা পাল (Agnimitra Paul)। সেই সংক্রমণ কমার পর তিনি বাড়িও ফিরেছিলেন। কিন্তু, বৃহস্পতিবার তিনি ফের অসুস্থ হলে তাঁকে হাসপাতালে ভর্তি করা হয়। তার পরেই তাঁর মাইল্ড ব্রেন স্ট্রোক ধড়া পড়ে।